Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 29. számú melléklet a 46/2009. (XII. 30.) PM rendelethez
Paragraph Index: 2859

1. Általános tudnivalók - A finanszírozási terv adatlapjainak fejlécében az aktuális negyedévet kell feltüntetni. - Az adatlapokon az E és M jelölések az eredeti, illetve a módosított terv közül az aktuális terv meghatározását szolgálják, a megfelelő jel aláhúzásával. - Az adatlapokat milliós nagyságrendben, egy tizedes pontossággal, a kerekítés szabályainak figyelembevételével kell kitölteni. Kivétel a Wesselényi Miklós Ár- és Belvízvédelmi Kártalanítási Alap, melynek űrlapját ezer forintos nagyságrendben egy tizedes pontossággal kell kitölteni. - A negyedéves terveket a Magyar Államkincstárba (a továbbiakban: Kincstár) kell benyújtani tárgyhónapot megelőző hónap 25-ig, a tervmódosítást tárgyhó 15-ig. - Tervmódosítás esetén visszamenőleges, a megelőző időszak tervadatainak módosítására nincs lehetőség. - A jóváhagyott/érvényes terv egy példányát a Kincstár a havi teljesítési adatokkal kiegészítve havonta visszaigazolja.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes